stanford-oval/wikipedia huggingface dataset:
משחקייה
סוגי משחקיות

משחקיות עשויות להימצא בחנויות גדולות, ומטרתן להעסיק את הילדים כדי לאפשר להוריהם להוציא את כספם בנחת בחנות. משחקיות אלו הן הקטנות יותר. במשחקיות אלו ניתן להשאיר לבד ילדים מגיל צעיר יחסית.
סוג אחר של משחקיות הן משחקיות בתשלום. משחקיות אלו גדולות יותר, ובהן אין הצוות המתפעל שש להתיר השארתם של ילדים קטנים באחריותו המלאה. במשחקיות אלו יימצא מגוון פעילויות, גם לילדים מבוגרים יותר. המתקנים המשולבים במשחקייה כזו עשויים להגיע לגובה של כמה מטרים.
מתקני משחק

בין מתקני המשחקים הנפוצים במשחקיות ניתן למנות בריכת כדורים, מתחם ג'ימבורי, מתקנים מתנפחים, עמדות משחקי מולטימדיה ומתקני רב מרחב.
במשחקיות הענק יש לפעמים גם מתקני לונה פארק כמו למשל, רכבת חשמלית, קרוסלה, בנג'י טרמפולינה, השור הזועם, ספינת פיראטים ומכוניות מתנגשות.
החל מחודש פברואר 2010, הקמת משחקיה כרוכה בקבלת אישור תו תקן ישראלי (ת"י 1498 למתקני משחק ות"י 5378 למתקנים מתנפחים) ממכון התקנים הישראלי.[דרוש מקור]
ראו גם

גן שעשועים
גור (קולנוע)

גור (באנגלית: Gore, מילולית דם שנשפך, ובהשאלה שפיכות דמים במובן אלימות ורצח) היא תת-סוגה קולנועית מסוגת סרט אימה. סוגת הגור עוסקת בגופות מדממות, בעריפות ובריטושים למיניהם. סוגה זו הומצאה על ידי הרשל גורדון לואיס בתחילת שנות ה-60 של המאה ה-20 בסרט "Bloodfeast".
פעמים רבות, המונח "גור" לא מתייחס לסוגה קולנועית, אלא לתוכן של אלימות גרפית אמיתית.
היסטוריה

מתחילתו היה קולנוע הגור ידוע לשימצה כסוגה אקספלויטטיבית המעמתת את הצופה עם המוות בצורתו הישירה והגרפית ביותר. בשנות ה-70 היו אלו סרטים כסדרת "המנסרים מטקסס", או סרטיו השנויים במחלוקת של הבמאי האיטלקי לוצ'יו פולצ'י. בין הבמאים הנודעים שעסקו בגור והגיעו מאוחר יותר לקולנוע הזרם המרכזי ניתן למנות את הבמאי הניו זילנדי פיטר ג'קסון שהחל בסרטי גור כגון Braindead, Bad Taste ואף גרסת גור לחבובות "Meet the Feebles", ולעומת זאת ביים בתחילת שנות האלפיים את סדרת סרטי שר הטבעות. עוד במאי שהתחיל כבמאי גור ועבר למיינסטרים הוא הבמאי סם ריימי שביים את סרטי הגור הקלאסיים Evil Dead 1,2 וביים בתחילת שנות האלפיים את שוברי הקופות "ספיידרמן" ו-"ספיידרמן 2".
היסטוריה > "פורנו עינויים"

החל מאמצע העשור הראשון של המאה ה-21 חלה תחיה בסוגת הגור עם יציאתם של סרטים רבים שהושפעו מסוגת הגור הכוללים עירום, עינויים, הטלות מום וסאדיזם, שמבקרים נהגו לעיתים לכנות בזלזול "פורנו עינויים". בין הסרטים שזכו לכינוי הם "הוסטל", סרטי "המסור" ו"איצ'י דה קילר". יש אף שהאשימו את "אנטיכריסט", של הבמאי לארס פון טרייר, בהיותו "פורנו עינויים". בנוסף גם סדרות טלוויזיה כמו "משחקי הכס" ו"המתים המהלכים" הואשמו לא פעם בסגנון מסוג זה. גם סרטים שכלל לא נוצרו כסרטי אימה כגון "הפסיון של ישו" זכו לכינוי זה בשל הסצנות האלימות שהם מציגים. ההבדל המרכזי בין סרטים אלה לסרטי הגור המוקדמים יותר הוא היותם בדרך כלל סרטי מיינסטרים הוליוודים המיועדים לתפוצה רחבה והפקתם עשירה ומוקפדת יותר. סרטים אלה זוכים בדרך כלל להצלחה מסחרית גדולה אך גם לביקורות שליליות רבות.
גור בתור אלימות גרפית אמיתית

פעמים רבות, המונח "גור" לא מתייחס לסוגה קולנועית, אלא לתוכן של אלימות גרפית אמיתית.
גור בתור אלימות גרפית אמיתית > בחדשות

בחדשות (תקשורת) מסקרים לעיתים קרובות מעשי אלימות. ייתכן שקודם לסיקור תופיע אזהרה, המציינת כי הצילומים עשויים להיות מטרידים לחלק מהצופים. תמונות גרפיות מאוד הן לרוב מצונזרות, על ידי טשטוש או חסימה של חלק מהתמונה, או על ידי חיתוך החלקים האלימים מתוך הסרטון או רצף התמונות.
גור בתור אלימות גרפית אמיתית > באינטרנט

באינטרנט קיימים אתרים המוקדשים לתוכן של אלימות גרפית אמיתית, המכונה "gore". יתרה מזאת, פעמים רבות אתרי צבירה של תוכן, כגון רדיט ו-4chan, מאפשרים או לא מסירים תוכן מסוג זה במקומות או בפורומים מסוימים שבתוכם. חלק מאותם אתרים גם דורשים שחומר גור של אלימות גרפית אמיתית יסומן בצורה מסוימת, לעיתים קרובות ב"NSFL", ביטוי סלנג אינטרנט וראשי תיבות באנגלית של המילים Not Suitable For Life או Not Safe For Life (לא הולם או לא בטוח לחיים). סוג זה של גור עשוי לתאר צילומים מציאותיים של מלחמה, תאונות דרכים ותאונות אחרות, עריפות ראשים, התאבדויות, פיגועי טרור, רצח או הוצאות להורג, וכן סרטוני סנאף שונים.
ראו גם

סרט ניצול
סרט סנאף
הערות שוליים

1 2 3  Luka Magnotta’s gore video: Why is the court seeing it? | Globalnews.ca, Global News (באנגלית אמריקאית)
1 2 3  Luka Magnotta trial: Jury watches 'infamous' video
↑  חן חדד, "המתים המהלכים" מואשמת ב"פורנו עינויים", באתר הארץ, 25 באוקטובר 2016
↑  קיץ ברבנר, ‏"משחקי הכס" מציגה: רף חדש של אלימות וסקס, באתר מעריב אונליין, 17 ביולי 2017
| סרט אימה |
| --- | --- | --- |
| תת-ז'אנרים | קניבלי • עממי • רומנטי גותי • מפלצות (קאייג'ו) • פסיכו-בידי • שטני • סלאשר • גור • חג • ג'אלו • מותחן חברתי |  |
| טריטוריות | הודו (סרט רפאים • בוליווד) • סין • גרמניה (אקספרסיוניזם • מחתרתי) • קוריאה • יפן • צרפת (קיצוני) |  |
| רשימות סרטים | המכניסים ביותר בכל הזמנים • ראשונים לפי מדינה |  |
| נושאים | מוזיקה • מגדר (נערה אחרונה • מלכת הצעקה) • להט"ב • גזענות • אם ארכאית |  |
| ערכים קשורים | סרט ניצול • בי מובי |  |
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
ריבה (דנמרק)

| --- | --- |
סמל ריבהסמל ריבה

 מדינה:  דנמרק דנמרק
 מחוז:  מחוז סודדנמרק
 תאריך ייסוד:  המאה ה־8 
 גובה:  5.0 מטרים
 אוכלוסייה:  ‏
  ‑ בעיירה:  8,365 (2020)
 קואורדינטות:  55°19′38″N 8°45′47″E﻿ / ﻿55.327222°N 8.763056°E﻿ / 55.327222; 8.763056 
 אזור זמן:  UTC+1
 www.ribe.dk
  מפת מיקום  מפה מפורטת   (למפת דנמרק מוגדלת) קופנהגן אודנסה אולבורג אורהוס אסביירג שוודיה גרמניהריבה(למפת דנמרק רגילה) קופנהגן אודנסה אולבורג אורהוס אסביירג שוודיה גרמניהריבה(למפת מחוז סודדנמרק רגילה) ויילהריבה(למפת מחוז סודדנמרק מוגדלת) ויילהריבה  he tabBackground:;tabBorder:#aaa;defaultTab:0;
 
ריבה 1857
ריבה (בדנית: Ribe) היא עיירה בדרום-מערב יוטלנד, דנמרק. זהו מקום מושבה של דיוקסיית ריבה.
זוהי העיר העתיקה ביותר בדנמרק עם שורשים מהמאה ה-7.
היסטוריה

ממצאים ארכאולוגיים רבים מחפירות באזור מאשרים את חיי הוויקינגים והמסחר במקום.
בעיירה הייתה פעילות ויקינגית החל מהמאה השמינית. העיר התחילה את דרכה כמקום שוק על שפת המים - נקודת מוצא אידיאלית לפשיטות ויקינגיות על הים.
ההשערה היא שמי שהיה מעורב בחפירת תעלת קנהאב באי סמסו היה מעורב גם בהקמת ריבה. המסחר במאה הזו התרחש בעיקר עם פריזיה (הולנד) ועם אנגליה. מתוך למעלה מ-300 סכיאטות (אנ') (סוג של מטבעות כסף) שנמצאו בדנמרק, 216 נמצאו בריבה או בסביבתה וסביר להניח שהם נטבעו בריבה בתחילת המאה השמינית. הדיוקסיה העתיקה של ריבה הוקמה בשנת 948 עם הכתרת לאופדג מריבה (אנ') לבישוף הראשון שלה.
כאשר הארכיבישוף אנסגר (אנ') יצא לנצר את סקנדינביה, הוא ביקש (בשנת 860 לערך) מהמלך הוריק השני (אנ') מדנמרק שהכנסייה הסקנדינבית הראשונה תוקם בריבה, שהייתה בזמנו אחת מערי הסחר החשובות בסקנדינביה. עם זאת, ניתן לאשר את נוכחותו בריבה של בישוף, ולפיכך קתדרלה, רק משנת 948. חפירות ארכאולוגיות אחרונות בריבה, לעומת זאת, הובילו לגילוי של בין 2,000 ל-3,000 קברים נוצריים. הם תוארכו למאה התשיעית, מה שמעיד על כך שקהילה נוצרית גדולה כבר חיה בשלום יחד עם הוויקינגים באותה תקופה.
בתחילת המאה התשיעית נחפרה מסביב לעיירה תעלה ברוחב 2 מטרים (תיחום ולא ביצור), שסגרה שטח של 12 דונם. מאוחר יותר באותה מאה הוחלפה התעלה בחפיר ברוחב של 6 עד 7 מטרים. עדויות ארכאולוגיות מראות שריבה הייתה "מקום שוק פעיל ומרשים" במאות השמינית והתשיעית, ושוב בסוף המאה האחת-עשרה, אך יש עדויות מועטות מהתקופה שביניהם; ייתכן שהעיר הידלדלה או אפילו נעלמה.
הבנייה של קתדרלת ריבה (אנ') החלה בשנת 1150, והיא נבנתה על בסיס כנסייה קודמת, ככל הנראה הכנסייה של אנסגר משנת 860.
לעיירה ריבה היסטוריה ארוכה כמרכז למידה. שורשיו של בית הספר לקתדרלה (Ribe Katedralskole) הם מבית הספר הלטיני של ריבה שהוקם סביב שנת 1145. בית הספר סיפק חינוך דתי לכמרים ולאנשי דת עד שנת 1805 והוא כיום בית ספר תיכון. בית הספר הזה הוא בית הספר העתיק ביותר הקיים ברציפות בסקנדינביה.
ב-3 בספטמבר 1580 נפגעה העיר מ"השריפה הגדולה", שריפה קטלנית שבה נשרפו 213 בתים ב-11 רחובות. השריפה החלה באדם עשיר בשם קריסטן בורג אשר בביתו, על פי הדיווחים, הוכנס חציר רב לחצר האחורית. נראה שהחציר התלקח באופן ספונטני, אך למרות זיכוי ב-21 בפברואר 1581, נאלץ בורג לבקש את הגנתו של המלך לפני שהוא נוקה מכל חשד.
לאחר הרפורמה של המוסדות הכנסייתיים במאה ה-16, הצליחה העיר לשמור על מסחר ושגשוג גם יחד, אך גם התמודדה עם אתגרי טבע שונים כגון שיטפונות.
אחת משריפת המכשפות המדוברות ביותר במדינה התרחשה בריבה, כאשר בתו של החייט, מרן ספליידס, הורשעה כמכשפה בשנת 1641.
במהלך מלחמת תורסטנסון בשנים 44–1643, ריבה כמעט הושמדה והמסחר שלה כמעט נעלם. במאה ה-18 הסתיימה תקופת הזוהר של העיר, אף על פי שהמסחר עדיין שגשג והעיר נודעה בהדרגה בייצור תחרה וקנבס.
באמצע המאה ה-19 הגיעו החברות התעשייתיות הראשונות, וב-1885 הרכבת, כאשר נחנך קו ברמינג-טונדר ושנתיים לאחר מכן הוא הוארך עד לגבול גרמניה, והלאה לכיוון המבורג.
בנייתה של אסביירג ב-1868, עיר תעשייתית חדשה לגמרי עם גישה ישירה לים, השפיעה לרעה על התעשיות בריבה. עם זאת, עדיין היו מפעלים רבים בעיר שהעסיקו מאות עובדים. חלק ניכר מכוח העבודה בעיר הועסק כעובדי מדינה.
ב-1 בינואר 2007, בעקבות הרפורמה המבנית עיריית ריבה התמזגה עם הרשויות אסבירג וברמינג ויצרה את העירייה החדשה של אסבירג.
גאוגרפיה

בהיותה ממוקמת באזור גדול של ביצות נמוכות, ריבה נפגעה שוב ושוב במהלך השנים משיטפונות והצפות כאשר ההרסני ביותר היה שיטפון בשנת 1634, שנקרא שיטפון בורצ'רדי (אנ'). סערה פקדה את כל החוף המערבי ועל פי הערכות מתו בין 8,000 ל-15,000 בני אדם. בקתדרלת ריבה ניתן לראות את גובה המים, מסומנים על העמוד שמאחורי הדוכן, בגובה 1.7 מטר מעל הרצפה, כלומר המים עלו 5.5 מטר מעל גובה פני הים.
כיום ריבה, יחד עם חלק גדול מקו החוף של ים ואדן, מוגנת על ידי סוללות עפר.
אתרים בולטים

קתדרלת ריבה היא הכנסייה היחידה עם חמישה מעברים בדנמרק. היא נבנתה ב-1150, שוחזרה ב-1904 ועברה מספר תיקונים לפני כן. מאמינים כי קווי המתאר של הכנסייה משקפים את מבנה הכנסייה מהמאה ה-14, כולל המגדל הגדול, בעוד שמבנה חמשת המעברים נבנה במאה ה-15.
בית העירייה הישן של ריבה, בית אבן שנבנה ב-1496, שימש כבית עירייה מ-1709 עד 2007.
טירץ ריברהוס שכנראה נבנתה על ידי אריק החמישי מדנמרק במאה ה-12. מהטירה נותרו רק כמה חורבות, יחד עם חפיר המים וכן פסל ברונזה של המלכה דגמאר (דנ') שגרה בטירה בתחילת המאה ה-13.
מרכז ים ואדן – מוזיאון ומרכז מבקרים לפארק הלאומי ים ואדן, הממוקם כמה קילומטרים מחוץ לריבה.
פארק הוויקינגים - בריבה נמצאו ממצאים ארכאולוגיים רבים המעידים על חיי ויקינגים באזור החל משנת 700 לספירה. פארק הוויקינגים משחזר את חיי הוויקינגים. בסוף השבוע הראשון של מאי מקיים הפארק את השוק הוויקינגי הגדול בדנמרק. האירוע המתפרש על סוף שבוע שלם מושך אלפי תיירים וכולל וויקינגים לבושים בתלבושות מסורתיות, קרבות, אוכל ויקינגי ועוד.
אישים בולטים

רשימה חלקית
אנדרס בודינג (אנ') (1619–1677), משורר
ולדמר השני, מלך דנמרק (1170–1241) – מלך דנמרק
ג'ייקוב רייס (1849–1914), צלם, מהגר אמריקאי
רוד לנגגורד (אנ') (1893–1952) מלחין ונגן עוגב רומנטי מאוחר בקתדרלת ריבה
קייל אבל (1901–1961), מחזאי, תסריטאי ומעצב תיאטרון
הולגר ק. נילסן (אנ') (נולד ב-1950), לשעבר מנהיג מפלגת העם הסוציאליסטית
ערים ועיירות תאומות

אוסטריה קרמס אן דר דונאו, אוסטריה תחתית, אוסטריה
נורמנדי בלרוי, צרפת, נורמנדי
אנגליה אילי, אנגליה
גרמניה גיסטרו, מקלנבורג-מערב פומרניה, גרמניה
נורווגיה לייקנגר, סון או פיורנה, נורווגיה
גרמניה רצבורג, שלזוויג-הולשטיין, גרמניה
שוודיה סטרנגנס, סדרמנלנד, שוודיה
טיוואן טאינאן, טיוואן
הערות שוליים

↑  "Ribe is the oldest town in the Nordic countries".
↑  McKitterick, Rosamond; Reuter, Timothy, eds. (1995). The New Cambridge Medieval History. Cambridge UP. p. 205. ISBN 9780521362924.
↑  Taylor, Arthur (1914). "Ancient See of Ribe in Denmark (Jutland)". The Catholic Encyclopedia. Vol. 16. New York: The Encyclopedia Press – via New Advent.
↑  Robinson, Charles H. (1921). Rimbert: Life of Anskar, the Apostle of the North, 801–865, translated from the Vita Anskarii by Bishop Rimbert his fellow missionary and successor. London: Society for Promoting Christian Knowledge. נבדק ב-26 בספטמבר 2022. {{cite book}}:  (עזרה)
↑  stormflod, graenseforeningen
↑  Ribe Cathedral, Ribe 1300
↑  Welcome to The Old Town Hall, Det Gamle Rådhus (באנגלית)
↑  Riberhus Slotsbanke - her lå Riberhus Slot | Ribe, Vadehavskysten (בדנית)
↑  Welcome to the Wadden Sea National Park of Denmark, National Park Vadehavet (באנגלית)
↑  Titelseite - Ribe VikingeCenter, Deutch (בגרמנית)
| --- | --- |
בקרת זהויות :  NLI: 987007550233405171  BnF: cb119482334 (data)  GND: 4076744-9  LCCN: n79094641  MusicBrainz: 546a43db-1f9a-46b3-b1b4-54cb4836c3d3  NKC: ge192246  SUDOC: 027441741  VIAF: 144235425   WorldCat (עם VIAF): 144235425 
ריבה 2023פארק הוויקינגים בריבה
בית העירייה הישן .
מיצב וידאו

מיצב וידאו (אנגלית: Video installation) הוא ז’אנר באמנות עכשווית המשלב טכנולוגיית וידאו (הקרנה או תצוגה במסכים) עם אמנות המיצב, תוך לקיחה בחשבון של ההיבטים של הארכיטקטורה שמסביבו. מיצב וידאו מתקיים במרחב פיזי כשעצם העמדתו משנה את המרחב עצמו ובכל פעם שמיצב הווידאו מוקם בחלל אחר הוא משנה את החלל ומשתנה ביחס לחלל בו הוא מוצב. שימוש בטכנולוגיית וידאו במיצבים היא שכלול של עבודת המיצב ופיתוח עוד ממדים לעבודת האמנות.
אודות

מיצב וידאו הוא חלק מגמה שהחלה בשנות השישיים באמנות של חיות (liveness) שכללה אמנות גוף, אמנות אדמה, מיצג ומיצב באופן כללי. אמניות אלו החלו לחקור את הביטויים של הכאן ועכשיו בעזרת שימוש במרחב הפיזי ובטכניקות נוספות. מיצב הודיאו מאפשר ליצור, יותר מסוגי אמנות אחרים, מניפולציות ובדיות של הזמן והמקום הפיזי בו עבודת הווידאו מוצבת. על כן, מיצב הווידאו במיוחד מאפשר חוויה שהיא לא רק אינלקטואלית אלא גם גופנית.
מיצב וידאו קורה בזמן ומקום מסוים ודורש מהצופה, במקרים שבהם הוא רחב היקף, לעבור תהליך הכולל צפייה בווידאו, שיטוט בין החלקים השונים של העבודה (עבודות רבות מורכבות ממספר אובייקטים בנוסף למסכים) ותהליך עיבוד עבודת האמנות. אתגר נוסף הוא ההצבה בחלל מוזיאון או גלריה ביחס לעבודות מיצב אחרות, כיצד עבודה אחת לא פוגעת בצפייה בעבודות אחרות. אחת האסטרטגיות העיקריות המשמשות אמנים העוסקים במיצב ווידאו היא שילובו של החלל כמרכיב מפתח במבנה הנרטיבי. בדרך זו, הסצנות נפרשות פיזית זו לצד זו בהקרנות מרובות, בשונה מזו לאחר זו בהקרנה יחידה (כפי שהן במבנה קולנועי קלאסי). כך יכול הצופה לשקוע לתוך החוויה המקיפה אותו. במצב זה, הצופה ממלא תפקיד פעיל כאשר הוא יוצר את רצף הנרטיבים על ידי שוטטות בחלל. לפעמים, הרעיון של השתתפות הקהל מועצמת אף יותר על ידי יצירת מיצב וידאו אינטראקטיבי.
מיצב הווידאו נולד יחד עם אמנות הווידאו בשנות ה-70, והוא גדל בפופולריות ככל שטכנולוגיית ייצור הווידאו הדיגיטלי הפכה נגישה יותר. בתחילה אמנים השתמשו בכלים טכנולוגיים של גופי תקשורת בארצות הברית או בנו בעצמם סינתסייזרים. כיום, מיצב הווידאו הוא ז’אנר אמנותי נפוץ ביותר ונתן לראותו במגוון של סביבות – מגלריות ומוזיאונים ועד לעבודות הנעשות במרחב הציבורי, ומותאמות לנוף העירוני או מוקרנות על גבי אלמנטים בטבע.
אחד מחלוצי השימוש במיצבי וידאו היה האמן הקוריאני / אמריקאי נאם ג'ון פייק שעבודותיו מאמצע שנות השישים השתמשו בצגי טלוויזיה מרובים, בסידורים פיסוליים. אמנים מרכזיים נוספים הידועים במיצבי וידאו שלהם כוללים את ביל ויולה, גארי היל, טוני אורסלר, סאם טיילור ווד, שירין נאשט ופיפילוטי ריסט ואחרים.
גלריית תמונות

נאם ג'ון פייק, אוטוסטרדה אלקטרונית, 1955, מיצב וידאו, המוזיאון לאמנות אמריקאית, וושינגטון
עינת עמיר כמיטב יכולתנו, 2013, מיצב וידאו, מוזיאון פתח תקווה
עפרי כנעני, מיצב וידאו, Public Notice, 2011
רון ארד מיצב וידאו, 2002, מוזיאון ישראל
ראו גם

מיצב
וידאו ארט
הערות שוליים

1 2 3  In D. Hall, & S. Fifer (Eds.) Morse, M, Video Installation Art: The Body, The Image, and The Space-in-Between, Illuminating Video: An Essential Guide to Video Art, Aperture in association with the Bay Area Video Coalition., 1990
↑  אילנה טננבאום, הפרעה בתקשורת: הדימוי המוקרן – העשור הראשון, וידאו Zero, מוזיאון חיפה לאומנות, 2003, עמ' 16–17
| --- | --- |
בקרת זהויות :  NLI: 987007552106805171  GND: 4347940-6  LCCN: sh2009001293 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
דמיון

ערך זה עוסק במושג מתחום ההכרה. אם התכוונתם למשמעות אחרת, ראו .
דמיון הוא התהליך ההכרתי שמתחולל כאשר אדם מרגיש תחושות וחווה מאורעות שאינם קשורים ישירות למציאות סביבו. הדמיון מושפע מפעילות החושים בדרך עקיפה, כשאלו מספקים לאדם את מכלול התחושות כלפי אירועים חיצוניים. בעת פעולת הדמיון, התחושות שמקורן בחושים, עוברות עיבוד במוח.
המילה דמיון מציינת לא רק את התהליך ההכרתי המשותף לכל בני האדם, ואולי גם לחלק מבעלי חיים, אלא גם את מידת השוני בין התחושות שמתלוות לתהליך ובין המציאות.
יש הגדרות למונח "דמיון" העושות הפרדה בין ההיבט החישתי של האובייקט או החוויה המדומיינים, לבין ההיבט הרגשי שלו - כלומר, הרגשות שהוא מעורר בחווייה הנפשית של הפרט.
שימושים

הדמיון מאפשר חלומות, מימוש פנטזיות, הפגת בדידות (לדוגמה באמצעות חבר דמיוני), פורקן רגשי, וכלי להבנת דברים מופשטים שאינם בהכרח ריאליים. בנוסף, הדמיון הוא כלי עיקרי של הילד להתמודדות עם קונפליקטים ולהתגברות על פחדים.
הדמיון דומיננטי יותר בתקופת הילדות, אך קיים כמובן גם אצל אנשים מבוגרים. אצל אדם מבוגר מצופה שהדמיון לא ישבש את בוחן המציאות (לדוגמה - מבוגר יכול לדמיין חבר דמיוני, אך הוא ידע שמדובר בדמיון בלבד והחבר אינו קיים במציאות). מצב קיצון אשר בו הדמיון משתלט על התודעה ובוחן המציאות משתבש, מכונה בפסיכולוגיה ״פסיכוזה״.
"דמיון מפותח" הוא תכונה שמאפיינת סופרים, משוררים, ואמנים אחרים; ואף מדענים וחוקרים. הדמיון מוביל לחשיבה מדעית משום שהוא מספק תשובות ומסייע ביצירת פתרונות ביניים במצבים בהם הידע וההבנה אינם מספיקים.
הדמיון ביהדות

אין בתנ"ך מילה מיוחדת המתייחסת לדמיון; אבל ברמזים אליו שתמיד מובאים בהקשר תאולוגי, קיים יחס דואלי כלפיו. בהקשר שלילי, הדמיון מאוזכר בבראשית ו:ה: 'וכל יצר מחשבות לבו, רק רע כל היום'; וכמו כן, קיים האיסור 'לא תעשה לך פסל וכל תמונה אשר בשמים ממעל ואשר בארץ מתחת ואשר במים מתחת לארץ' (שמות כ:ב). בהקשר החיובי הוא מאוזכר בשמות לא:ד-ה: 'לחשוב מחשבות לעשות בזהב ובכסף ובנחושת ובחרושת אבן למלאת ובחרושת עץ לעשות בכל מלאכה'; וכן אין ספק כי לנבואה המקראית סממנים מובהקים של דמיון. כמו כן, האנתרופומורפיזמים המרובים הקיימים במקרא, וכן ספר שיר השירים כמטפורה לאהבת האל את כנסת ישראל הם דוגמאות ליחסה המכיל של היהדות המקרית כלפי הדמיון.
בעקבות אריסטו, הרמב"ם טען שהדמיון מוגבל על ידי קליטתם של החושים – ואינו מסוגל להתעלות לעבר האמיתות המופשטות של הפילוסופיה. ואולם בה בשעה שלדידו תוצר הדמיון הוא תפישות גשמיות של האל וחזיונות שווא, כן הוא נותן מקום לנבואה. אדרבה, לפי הפילוסופיה היהודית הדמיון הוא הכושר האנושי הקולט את ההשפעה האלוהית ואף מתקשר בה. עם זאת, הרמב"ם מעמם את תפקידו הנעלה של הדמיון, בכך שהוא מורה כי הנבואה לא תתקיים עד לדורו של המשיח. מהרטמן עולה כי יחסה הדו-ערכי של היהדות כלפי הדמיון, גרם לריכוז האנרגיות הטמונות בו בכיוון של כתיבה ולא בכיוון של האמנות הפלסטית – כבשאר התרבויות של העולם הקדום. אדרבה, עיקר גדול ביהדות הוא שלאל אין גוף ואין דמות הגוף – כמאמר הרמב"ם, במורה נבוכים, פרק א:
כבר חשבו בני אדם כי "צלם" בלשון העברי מורה על תבנית הדבר ותוארו, והביאם הדבר לידי הגשמה מוחלטת. לפי שנאמר נעשה אדם בצלמנו כדמותנו, וחשבו כי ה' כצורת אדם, כלומר: תבניתו ותארו, וחייבו הגשמה מוחלטת והאמינו בכך, ונראה להם שאם יעזבו דעה זו יכחישו את הכתוב, ואף יהיה בכך העדר האלוה אם לא יהיה גוף בעל פנים ויד כמותם בתבנית ובתואר, אלא שהוא יותר גדול ובהיר לפי דמיונם, וגם החומר שלו אינו דם ובשר. זהו תכלית מה שנראה להם שהוא רוממות ביחס לה'. אבל מה שצריך להיאמר בשלילת הגשמות וקביעת האחדות האמיתית, אשר אין לה אמיתות כי אם בהרחקת הגשמות תדע הוכחת כל זה מן המאמר הזה, ואין ההערה כאן בפרק זה אלא על ביאור עניין צלם ודמות.
על פי הרטמן עוד עולה כי דווקא מה שנראה על פניו כדיכוי הדמיון, הניב את המיסטיקה היהודית. אבל למעשה כאשר קמה תנועת הקבלה, חדרו אל עולם הפרשנות רעיונות של פנטזיות קוסמיות ודמונולוגיות, אשר היו בנמצא כבר במדרשי האגדה של חז"ל. למעשה המיסטיקה מזמינה עצמים וישויות מופלאים לקרום עור וגידים. הן מעשה בראשית והן מעשה מרכבה היו למוקד הפנטזיה הספקולטיבית. יתר על כן, כסיפור של גאולה הקבלה מעיזה לגרור את אלוהים אל תוך תחום התשוקות ואף משווה לו דמות נקבית ואימהית (השכינה). גם אלוהים מתואר כנמצא בגלות. במאמרו, הרטמן עורך ניסיון לאפיין את 'הדמיון היהודי'. לדידו, הוא תמיד תחת שלטון המילה הכתובה וטקסטים - אם זה התנ"ך, התורה שבע"פ, או סידור התפילה - ואילו לזוהר סממנים של יצירה פסידו-אפיגרפית. אף על פי שלטונה של האות הכתובה, לא התהווה קרע בינה לבין הרוח, והפרשנות היצירתית גישרה בין שתיהן.
מנגנונים פיזיולוגיים ועצביים

נמצאו מאפיינים דומים ברשמת המוח החשמלית של אנשים המדמיינים, מתבוננים או מבצעים תנועות. ממצאים אלה תומכים בסברה כי קיימת חפיפה מסוימת בין התהליכים המשמשים לתכנון פעולות, זיהוי פעולות והעלאתן בדמיון.
התפתחות הדמיון

הדמיון מתפתח לאורך חייו של האדם
כבר בגילאי 3–6 לילדים יש עולם דמיון עשיר.
אחת הדרכים להעשיר ולפתח את הדמיון היא על ידי משחק.
ראו גם

דמיון מודרך
נדידת מחשבות
חלום בהקיץ
לקריאה נוספת

ג'פרי הרטמן, דמיון. בתוך, ארתור א. כהן ופול מנדס-פלור (עורכים), אברהם שפירא (עורך המהדורה העברית), לקסיקון התרבות היהודית בזמננו: מושגים, תנועות, אמונות, עם עובד, תל אביב, תשנ"ג, 1986. עמ' 92-106.
הערות שוליים

1 2 3 4  אסתר קבלסון, התפתחות, למידה ומשחק בגיל הרך, באתר פסיכולוגיה עברית, ‏7 ביוני 2005
↑  ג'פרי הרטמן, דמיון, לקסיקון התרבות היהודית, א' כהן, פ' מנדס פלור, א' שפירא, תל אביב עם עובד, תשנ"ג, עמ' 92-106
↑  G. Pfurtschellera, C. Brunnera, A. Schlögla ו-F.H. Lopes da Silvab,‏ Mu rhythm (de)synchronization and EEG single-trial classification of different motor imagery tasks, באתר ScienceDirect (לקוח מ-NeuroImage כרך 31 גיליון 1, מ-15 במאי 2006, עמודים 153–159)
↑  Jaime A. Pineda,‏ The functional significance of mu rhythms: Translating “seeing” and “hearing” into “doing"‎, באתר ScienceDirect (לקוח מ-Brain Research Reviews כרך 50 גיליון 1, מ-1 בדצמבר 2005, עמודים 57–68)
| --- | --- |
בקרת זהויות :  NLI: 987007540897805171  BnF: cb11948958d (data)  GND: 4072730-0  LCCN: sh85064466  LNB: 000053179  NDL: 00571500  NKC: ph234789  TDVİA: tasavvur
חברה משוגעת

"חברה משוגעת" הוא סינגל שהוקלט על ידי הזמר הישראלי עדן חסון בהשתתפות מרגלית צנעני. את השיר הוציאו ב-27 בינואר 2025 לאור חברות התקליטים שרית הפקות וביג בוס רקורדס כסינגל מתוך אלבום אולפן "תדר 4".
על השיר

"חברה משוגעת" נכתב על ידי חסון ופן חזות, שגם הפיק אותו מוזיקלית לצד מאיר עמר. השיר מעביר מסר קליל ומשעשע על הצורך להשתחרר, ליהנות מהחיים ולא לקחת הכל ברצינות. הוא מתאר דמות שנכנסה לשגרה אפורה, בעוד חברתה מנסה להוציא אותה ממנה ולהנחיל בה שמחה. השפה הישירה, הסלנג והפזמון משמש קריאה לפעולה – להתעורר, לשחרר וליהנות מהרגע.
הצלחה מסחרית וביקורות

מבקר המוזיקה הישראלי יוסי חרסונסקי העניק לשיר שניים וחצי כוכבים מתוך חמישה, וכתב: ”השיר השמח הזה עבר לידי והמשיך בדרכו מבלי להותיר שמץ של ריגוש. יותר עורר את השאלה מה לו [חסון] ולה [צנעני]? מה מה מהות הצימוד? השאלה הובילה לתופעה המבליטה את האלמנט המסחרי בדואטים במוזיקה המזרחית-ים תיכונית הישראלית”.
"חברה משוגעת" הפך ללהיט ברחבי ישראל. הוא הגיע בשיאו למקום השני במצעד הפזמונים של מדיה פורסט ישראל, המבוסס על נתוני איירפליי שבועיים של תחנות הרדיו במדינה.
מיקומי שיא

|   ‏‏‏  מצעדים ודירוגים (2025)> מדינה |   ‏‏‏  מצעדים ודירוגים (2025)> מצעד |   ‏‏‏  מצעדים ודירוגים (2025)> מיקום שיא |   ‏‏‏  מצעדים ודירוגים (2025)>  |
| --- | --- | --- | --- |
|  ישראל | מדיה פורסט ישראל | 2  |  |
הערות שוליים

↑   עדן חסון – תדר, סרטון  באתר יוטיוב
↑  עדן חסון ומרגול – חברה משוגעת, באתר של יוסי חרסונסקי
↑  המצעד השבועי של מדיה פורסט, באתר מדיה פורסט, מיקום השיא נקבע בשבוע 6 של שנת 2025
| עדן חסון |
| --- | --- | --- |
| דיסקוגרפיה ‏•‏‏ שירים | דיסקוגרפיה ‏•‏‏ שירים |  |
| אלבומי אולפן | שמישהו יעצור אותי • אלבום 2 ‏•‏‏ תדר 4 |  |
| עדן חסון - סינגלים |
| --- | --- | --- |
| שמישהו יעצור אותי | "שמישהו יעצור אותי" • "ילדים כאלה" • "שיכורים" • "מתפוצץ לי הראש" • "אני מבולבל" • "היי DJ" • "כפיות" • "איך את אוהבת" • "עיניים" |  |
| אלבום 2 | "כשנגמרת הסופה" • "שמפניה" • "מה עבר עליי" • "את חסרה לי" • "איתך" • "אל תשברי לי את הלב" • "שבועיים" • "סיבובים" • "שקיעות אדומות" • "גדל לי קצת זקן" • "נוריד ת'חולצה" • "שימי פס" • "מבטיח" • "מדליקה לי הכל" |  |
| תדר 4 | "הפעם זה זה" • "תדר" • "חברה משוגעת" |  |
| סינגלים אחרים | "לא מרגיש טוב" • "מה פספסתי" • "כולם רוצים אהבה" • "ככה כל יום" • "בואי נישן על זה" • "עושה לי צרות" • "מטפסים על הקירות" • "עד שתבואי עד אליי" • "שוב" • "אז מה עכשיו" • "חישגוזים" • "החיים לפניי" • "לא תראה אותי בוכה" • "ישיבות" • "לא שותה לא מעשן" • "שניפגש רק בשמחות" • "אנחנו זה גורל" • "אהובה שלי" • "צוחקת ובוכה" • "אין אותי" • "שיבולים" • "מה עשית לי" • "חורף באילת" • "לב שביר" • "אין מרחק בינינו" • "סוף סוף אני" |  |
| שירים אחרים | "אין יותר מועדונים" |  |